Stiklestad kirke

Stiklestad kirke er en romansk langkirke fra 1180 i Verdal kommune, Trøndelag fylke. Byggverket er i stein og har 520 plasser. Adkomst til stedet er via Fv759 og Fv757/Fv164. Arkitekten for kirka antas være erkebiskop Øystein Erlendsson.«Den hellige Eystein Erlendson av Nidaros (~1120-1188)», Katolsk.no«Kirkene i Verdal» , Verdal historielag På 1500-tallet ble kirka påbygd. Det er en kirkegård ved siden av.

Ifølge tradisjonen er kirka satt opp på det stedet hvor Olav Digre Haraldsson falt under slaget på Stiklestad. Steinen som han ifølge sagaen ha lent seg mot da Tore Hund ga ham banesåret, Olavssteinen, skal ha blitt bygd inn i alteret.

 Olavssteinen 
Kirka ble restaurert til 900-årsjubileet i 1930. Da en prest flyttet fra Stiklestad på 1930-tallet, ble en stein med på flyttelasset til Toten. Steinen ble, ifølge prestens datter, valgt tilfeldig fra en dynge som var ment å kjøres vekk og kastes etter restaureringen. Denne og en annen stein var blitt funnet under golvet da det ble gravd inne i kirka. Senere kom tanken opp i Verdal at steinen som ble ført til Toten, kunne være selveste Olavssteinen. Rundt 1980 ble det en del avisskriverier om saken, og etter et mellomstopp hos Riksantikvaren ble steinen ført tilbake til Stiklestad, der den ble oppbevart av Stiklestad Nasjonale Kultursenter før tilbakelevering til Stiklestad kirke i 2006.Østang, Øivind: «Olavsteinen på plass på Stiklestad» , Pilegrimsleden

Ifølge en geologisk undersøkelse som ble utført på Geologisk museum etter initiativ fra Riksantikvaren, var det ingen spor på steinen som tydet på at den tidligere hadde vært innmurt i alteret eller i grunnmuren. Rapporten etter undersøkelsen slo dessuten fast at steinen var en type rullestein som er typisk for Stiklestad, og etter alt dømme fra Verdal.Skevik, Olav: «Sannhet og sagn omkring stein på Stiklestad», Pilegrimsleden Arkeolog Axel Christophersen utelukker dog at denne steinen i alteret i Stiklestad kirke er den opprinnelige Olavssteinen, men at den likevel har en viktig symbolfunksjon.Ryen, Andreas Eidem: «Knuser drømmen om Olavssteinen» , Adressavisen 23 juli 2009

Steinen ligger nå under alteret, slik at kirkens gjester kan se den hvis de ønsker.

Inventar
Inne i kirka finnes altertavla «Sverdet og liljen», en freske malt av Alf Rolfsen som sto ferdig ved 900-årsmarkeringen av slaget på Stiklestad den 29. juli 1930.

Galleri

 Referanser 

 Litteratur 



 Eksterne lenker 
 Om Stiklestad menighet på nettstaden til Den norske kirke
 Fotografi frå 1927 av Stiklestad kirke, fotograf: Anders Beer Wilse

  Kirker i Norge  (Kirchen in Norwegen)

Kategori:Norske middelalderkirker i stein
Kategori:Kirker i Verdal
Kategori:Kirker i Stiklestad prosti
Kategori:Kulturminner i Verdal
Kategori:Religiøse bygninger fra 1100-tallet
Kategori:Romanske kirker i Norge
Kategori:Valgkirker i 1814
Kategori:Fredete byggverk i Trøndelag